請Nathan做嘉賓引軒然大波 陳蕾:依家心情平靜!
2024年04月21日 17:32
東網電視
更多新聞短片
歌手陳蕾今日(21日)出席活動,即時與現場過百名粉絲大玩電子遊戲,以賽車遊戲和粉絲進行決鬥。熱衷於打機的陳蕾透露昨晚在網上開直播打機,由晚上九時玩至凌晨四時:「其實我關咗直播之後仲繼續玩,玩到條頸都梗晒,仲有少少瞓捩頸。」又謂昨晚開直播的原因是為了今天的活動而備戰,並指很榮幸大眾認可她的打機實力。
工作方面,她表示正在開始投入創作,要開始寫新歌:「因為我啱啱出咗隻唱碟,所以依家冇歌喺手(有冇朋友需要你寫歌?)暫時未有。」又言演唱會後,去了日本旅遊十天。講到早前陳蕾在演唱會上邀請了魏念恩(Nathan)作嘉賓而引起極大爭議,問到現在心情可有平復?陳蕾就表示現在心情平靜,指打機好開心,可以有助她放鬆,續指現在生活非常充實,安排了很多娛樂給自己,又指朋友推薦她使用外語學習應用程式,放便旅遊時與當地人溝通。